Document ID: 31999D0066

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1998 σχετικά με τους κανόνες συμμετοχής επιχειρήσεων, κέντρων ερευνών και πανεπιστημίων στην υλοποίηση του πέμπτου προγράμματος πλαισίου της Ευρωπαϊκής Κοινότητας Ατομικής Ενέργειας (Ευρατόμ) (1998-2002) (1999/66/Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ίδιως το άρθρο 7,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
(1) ότι, με απόφαση 1999/64/Ευρατόμ (4) του Συμβουλίου, εγκρίθηκε το πέμπτο πρόγραμμα πλαίσιο δραστηριοτήτων έρευνας και εκπαίδευσης της Ευρωπαϊκής Κοινότητας Ατομικής Ενέργειας (1998-2002) (εφεξής: «πέμπτο πρόγραμμα πλαίσιο» 7 ότι οι λεπτομερείς κανόνες οικονομικής συμμετοχής της Κοινότητας που καθορίζονται στο παράρτημα III της εν λόγω απόφασης πρέπει να συμπληρωθούν από άλλες διατάξεις σχετικές με τη συμμετοχή επιχειρήσεων, κέντρων ερευνών και πανεπιστημίων στις ερευνητικές και τεχνολογικές δραστηριότητες, συμπεριλαμβανομένων δραστηριοτήτων επίδειξης και εκπαίδευσης, καλούμενες εφεξής «έμμεσες δράσεις ΕΤΕΕ» 7
(2) ότι οι νέες διατάξεις πρέπει να εντάσσονται σε ένα ολοκληρωμένο, συνεκτικό και διαφανές πλαίσιο 7
(3) ότι οι κανόνες συμμετοχής επιχειρήσεων, κέντρων ερευνών και πανεπιστημίων πρέπει να ανταποκρίνονται στη φύση των έμμεσων δράσεων ΕΤΕΕ 7 ότι, επιπλέον οι κανόνες αυτοί είναι δυνατόν να διαφέρουν ανάλογα με το αν οι συμμετέχοντες στις δράσεις αυτές είναι εγκατεστημένοι σε κράτος μέλος, συνδεδεμένο κράτος ή τρίτο κράτος και ανάλογα με τη νομική δομή τους 7
(4) ότι πρέπει να προβλέπεται η συμμετοχή νομικών οντοτήτων από τρίτα κράτη, συμπεριλαμβανομένων των συμμετοχών βάσει διεθνών συμφωνιών 7 ότι, ωστόσο, οι συμφωνίες που συνάπτονται με την Κοινότητα ειδικά βάσει του άρθρου 101 της συνθήκης πρέπει να τίθενται σε εφαρμογή βάσει της αρχής της αμοιβαιότητας και της προστασίας των δικαιωμάτων πνευματικής και βιομηχανικής ιδιοκτησίας 7 ότι, κατά συνέπεια, οι νομικές οντότητες της Κοινότητας θα πρέπει να έχουν πραγματική πρόσβαση στα ερευνητικά προγράμματα των ενδιαφερομένων τρίτων κρατών 7
(5) ότι το Κοινό Κέντρο Ερευνών (ΚΚΕρ) συμμετέχει στις έμμεσες δράσεις ΕΤΕΕ υπό τους ίδιους όρους με εκείνους που ισχύουν για τις νομικές οντότητες που είναι εγκατεστημένες σε κράτος μέλος ή σε συνδεδεμένο κράτος 7
(6) ότι οι κανόνες πρέπει να εφαρμόζονται με απλό και αποτελεσματικό τρόπο, έτσι ώστε να ελαχιστοποιείται η διοικητική και οικονομική επιβάρυνση των συμμετεχόντων και της Επιτροπής, ιδίως όσον αφορά τον χρόνο που απαιτείται γιά την προετοιμασία προτάσεων, την ολοκλήρωση των διαπραγματεύσεων συμβάσεων και την πραγματοποίηση επιστροφών 7
(7) ότι η χρηματοδοτική συμμετοχή της Κοινότητας πρέπει να καταβάλλεται στους συμμετέχοντες σε έμμεσες δράσεις ΕΤΕΕ κατόπιν αιτιολόγησης των επιλέξιμων δαπανών της έμμεσης δράσης, χωρίς να αποκλείεται η χρήση άλλων καταλληλότερων μεθόδων 7
(8) ότι οι ερευνητικές και τεχνολογικές δραστηριότητες, συμπεριλαμβανομένων των δραστηριοτήτων επίδειξης και εκπαίδευσης, πρέπει να υλοποιούνται σύμφωνα με τις αρχές της χρηστής χρηματοοικονομικής διαχείρισης 7
(9) ότι, στο βαθμό που απαιτείται για την υλοποίηση των στόχων του, το πρόγραμμα έρευνας και εκπαίδευσης μπορεί να καθορίζει λεπτομερέστερα ή να συμπληρώνει τους κανόνες συμμετοχής επιχειρήσεων, κέντρων ερευνών και πανεπιστημίων 7
(10) ότι στα άρθρα 12 έως 29 της συνθήκης προβλέπονται διατάξεις σχετικές με τη διάδοση των γνώσεων 7
(11) ότι προκειμένου να εξασφαλισθεί συνοχή μεταξύ των δραστηριοτήτων που υλοποιούνται δυνάμει του πέμπτου προγράμματος πλαισίου και εκείνων που αναλαμβάνονται κατ' εφαρμογήν της απόφασης αριθ. 182/1999/ΕΚ του Ευρωπαϊκού Κοινοβουλίου και του Συμβουλίου, της 22ας Δεκεμβρίου 1998, για το πέμπτο πρόγραμμα πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (1998-2002) (5), η παρούσα απόφαση και η απόφαση 1999/65/ΕΚ του Συμβουλίου της 22ας Δεκεμβρίου 1998 σχετικά με τους κανόνες συμμετοχής επιχειρήσεων, κέντρων ερευνών και πανεπιστημίων και τους κανόνες διάδοσης των αποτελεσμάτων της έρευνας για την υλοποίηση του πέμπτου προγράμματος-πλαισίου της Ευρωπαϊκής Κοινότητας (6) πρέπει να εκδοθούν ταυτοχρόνως και για την ίδια περίοδο,
ΑΠΟΦΑΣΙΖΕΙ:
ΚΕΦΑΛΑΙΟ I ΓΕΝΙΚΕΣ ΔΙΑΤΑΞΕΙΣ
Άρθρο 1 Ορισμοί
Για τους σκοπούς της παρούσας απόφασης:
α) ως «δραστηριότητες ΕΤΕΕ» νοούνται οι ερευνητικές δραστηριότητες συμπεριλαμβανομένων και δραστηριοτήτων επίδειξης, και οι εκπαιδευτικές δραστηριότητες, όπως προσδιορίζονται λεπτομερώς στο παράρτημα II του πέμπτου προγράμματος πλαισίου 7
β) ο όρος «έμμεσες δράσεις ΕΤΕΕ» χαρακτηρίζει τον έναν από τους δύο τρόπους υλοποίησης των δραστηριοτήτων ΕΤΕΕ, όπως διευκρινίζεται στο παράρτημα III του πέμπτου προγράμματος πλαισίου. Οι έμμεσες δράσεις ΕΤΕΕ υλοποιούνται από τρίτους βάσει συμβάσεων που συνάπτονται με την Κοινότητα. Το Κοινό Κέντρο Ερευνών (ΚΚΕρ) μπορεί να συμμετέχει στις δράσεις αυτές υπό τους όρους που προβλέπονται στο άρθρο 6 7
γ) ως «συνδεδεμένο κράτος» νοείται κράτος το οποίο έχει συνάψει με την Κοινότητα διεθνή συμφωνία, ιδίως δυνάμει του άρθρου 101 της συνθήκης, βάσει της οποίας το εν λόγω κράτος συμβάλλει χρηματοδοτικά στο πέμπτο πρόγραμμα πλαίσιο. Η ως άνω συμφωνία αφορά τη συνεργασία στον τομέα της έρευνας και της εκπαίδευσης 7
δ) ως «τρίτο κράτος» νοείται κάθε κράτος πλην των κρατών μελών και των συνδεδεμένων κρατών 7
ε) ως «νομική οντότητα» νοείται:
- κάθε φυσικό πρόσωπο, ή
- κάθε νομικό πρόσωπο, υπό την προϋπόθεση ότι έχει συσταθεί σύμφωνα με το κοινοτικό δίκαιο ή το εφαρμοστέο εθνικό δίκαιο και διαθέτει νομική προσωπικότητα ή έχει την ικανότητα, ιδίω ονόματι, να είναι φορέας δικαιωμάτων και υποχρεώσεων οιασδήποτε φύσεως, να συνάπτει συμβάσεις και να είναι διάδικος 7
στ) ως «διεθνής οργανισμό» νοείται κάθε ένωση κρατών, πλην της Κοινότητας, η οποία έχει συσταθεί βάσει συνθήκης ή ανάλογης πράξης, διαθέτει κοινά θεσμικά όργανα και διεθνή νομική προσωπικότητα διακρινομένη από εκείνη των κρατών μελών αυτής 7
ζ) ως «δυνητικός χρήστης των αποτελεσμάτων ΕΤΕΕ» νοείται κάθε νομική οντότητα, κάθε διεθνής οργανισμός ή το ΚΚΕρ που, ανάλογα με τις ανάγκες και τις δυνατότητές του -επιστημονικές, τεχνολογικές, οικονομικές ή κοινωνικές- δύναται να συμβάλει συγκεκριμένα στη χρησιμοποίηση ή να εξασφαλίσει τη χρησιμοποίηση των αποτελεσμάτων που προκύπτουν από τις έμμεσες δράσεις ΕΤΕΕ.
ΚΕΦΑΛΑΙΟ II ΚΑΝΟΝΕΣ ΣΥΜΜΕΤΟΧΗΣ ΕΠΙΧΕΙΡΗΣΕΩΝ ΚΕΝΤΡΩΝ ΕΡΕΥΝΩΝ ΚΑΙ ΠΑΝΕΠΙΣΤΗΜΙΩΝ
Άρθρο 2 Πεδίο εφαρμογής
Οι κανόνες του παρόντος κεφαλαίου εφαρμόζονται, σύμφωνα με το άρθρο 10 της συνθήκης, στη συμμετοχή νομικών οντοτήτων και διεθνών οργανισμών καθώς και του ΚΚΕρ σε έμμεσες δράσεις ΕΤΕΕ.
Τμήμα 1 Όροι συμμετοχής και χρηματοδότησης
Άρθρο 3 Αριθμός συμμετεχόντων σε έμμεσες δράσεις ΕΤΕΕ
1. Οι έμμεσες δράσεις ΕΤΕΕ υλοποιούνται:
α) είτε από δύο τουλάχιστον νομικές οντότητες, ανεξάρτητες η μια από την άλλη, εγκατεστημένες σε δύο διαφορετικά κράτη μέλη ή σε ένα κράτος μέλος και ένα συνδεδεμένο κράτος ή
β) από μια τουλάχιστον νομική οντότητα εγκατεστημένη σε κράτος μέλος ή σε συνδεδεμένο κράτος και το ΚΚΕρ ή
γ) από μια ή περισσότερες νομικές οντότητες εγκατεστημένες σε τρίτο κράτος ή διεθνείς οργανισμούς, σε συνεργασία με τον ελάχιστο αριθμό νομικών οντοτήτων εγκατεστημένων σε κράτος μέλος ή σε συνδεδεμένο κράτος, και το ΚΚΕρ, όπως ορίζεται στα στοιχεία α) ή β).
2. Κατ' εξαίρεση, όταν η φύση της προς ανάληψη δραστηριότητας ή έμμεσης δράσης ΕΤΕΕ απαιτεί την υλοποίησή της από ένα μόνον συμμετέχοντα, αυτή υλοποιείται:
α) από μια νομική οντότητα εγκατεστημένη σε κράτος μέλος, σε συνδεδεμένο κράτος ή σε τρίτο κράτος ή
β) από ένα διεθνή οργανισμό ή
γ) από το ΚΚΕρ.
Άρθρο 4 Όροι συμμετοχής νομικών οντοτήτων κρατών μελών και συνδεδεμένων κρατών
1. Δύναται να συμμετάσχει σε έμμεσες δράσεις ΕΤΕΕ και να λάβει χρηματοδότηση από το πέμπτο πρόγραμμα πλαίσιο κάθε νομική οντότητα εγκατεστημένη σε κράτος μέλος ή σε συνδεδεμένο κράτος, υπό τον όρον ότι:
- υλοποιεί ήδη ή πρόκειται να υλοποιήσει μια δραστηριότητα ΕΤΕΕ, ή
- συμβάλλει στη διάδοση και αξιοποίηση αποτελεσμάτων των δραστηριοτήτων ΕΤΕΕ, ή
- είναι δυνητικός χρήσης των αποτελεσμάτων ΕΤΕΕ, ή
- στην περίπτωση θεματικών δικτύων και συνδυασμένων δράσεων είναι σε θέση, λόγω της τεχνογνωσίας που διαθέτει στον οικείο ερευνητικό τομέα, να προσδώσει ουσιαστική προστιθέμενη αξία στην ποιότητα των προς ανάληψη εργασιών.
2. Οι όροι της παραγράφου 1 δεν ισχύουν εφόσον η νομική οντότητα διαθέτει την απαραίτητη τεχνογνωσία και τεχνική ικανότητα για να υλοποιήσει την εν λόγω έμμεση δράση ΕΤΕΕ.
3. Όταν ο σκοπός της έμμεσης δράσης ΕΤΕΕ το επιτρέπει, κάθε νομική οντότητα που αναφέρεται στις παραγράφους 1 και 2 οφείλει να εκτελέσει το μεγαλύτερο μέρος των σχετικών εργασιών εντός των κρατών μελών ή των συνδεδεμένων κρατών.
Άρθρο 5 Όροι συμμετοχής νομικών οντοτήτων τρίτων κρατών και διεθνών οργανισμών
1. Υπό την επιφύλαξη των όρων που προβλέπονται στην παράγραφο 2, σε έμμεσης δράσεις ΕΤΕΕ δύναται να συμμετάσχει σύμφωνα με τα συμφέροντα της Κοινότητας και χωρίς να λάβει χρηματοδότηση από το πέμπτο πρόγραμμα πλαίσιο, κάθε νομική οντότητα εγκατεστημένη σε τρίτο κράτος ή κάθε διεθνής οργανισμός, υπό τον όρον ότι:
α) ο αριθμός των συμμετεχόντων στην πρόταση έμμεσες δράσης ΕΤΕΕ ανταποκρίνεται στις διατάξεις του άρθρου 3 7
β) πληροί τους όρους του άρθρου 4 παράγραφοι 1 και 2 για τις νομικές οντότητες κρατών μελών και συνδεδεμένων κρατών.
Αυτό δεν ισχύει για τις υποτροφίες μετεκπαίδευσης, όπως ορίζονται στο παράρτημα III του πέμπτου προγράμματος πλαισίου.
2. Εφόσον απαιτείται να δοθεί πρόσβαση σε υψηλής ποιότητας προγράμματα σε τρίτο κράτος ή/και να εξασφαλιστούν οι δέουσες ρυθμίσεις περί δικαιωμάτων πνευματικής ιδιοκτησίας, η συμμετοχή νομικών οντοτήτων εγκατεστημένων στο τρίτο αυτό κράτος προϋποθέτει τη σύναψη διεθνούς συμφωνίας μεταξύ της Κοινότητας και του εν λόγω τρίτου κράτους. Όταν υπάρχει τέτοια συμφωνία, η συμμετοχή διέπεται επί πλέον από τις αρχές, τους όρους και τους περιορισμούς που θέτει η συμφωνία αυτή.
3. Κάθε νομική οντότητα εγκατεστημένη στα κράτη της Κεντρικής και Ανατολικής Ευρώπης ή στα Νέα Ανεξάρτητα Κράτη, η οποία πληροί τις προϋποθέσεις της παραγράφου 1, δύναται να συμμετέχει, με χρηματοδότηση από το πέμπτο πρόγραμμα πλαίσιο στον τομέα της πυρηνικής σχάσης, υπό τον όρον ότι η χρηματοδότηση αιτιολογείται δεόντως με το επιχείρημα ότι η συμμετοχή αποτελεί βασική συμβολή στους στόχους του προγράμματος, η οποία δεν είναι δυνατόν να εξασφαλιστεί με άλλα μέσα.
Η κοινοτική χρηματοδότηση χορηγείται μόνον για τις δραστηριότητες που αναφέρονται στο πρόγραμμα έρευνας και εκπαίδευσης και υπό τους όρους που θέτει το πρόγραμμα αυτό.
Αυτό δεν ισχύει για τις υποτροφίες μετεκπαίδευσης όπως ορίζονται στο παράρτημα III του πέμπτου προγράμματος πλαισίου.
4. Κάθε διεθνής οργανισμός δύναται, κατ' εξαίρεση, να λάβει χρηματοδότηση από το πέμπτο πρόγραμμα πλαίσιο, υπό την προϋπόθεση ότι:
α) στην περίπτωση έμμεσων δράσεων ΕΤΕΕ πλην των συνοδευτικών μέτρων,
- η χρηματοδότηση αυτή αιτιολογείται δεόντως, ως ουσιαστική για την επίτευξη των στόχων της οικείας έμμεσης δράσης ΕΤΕΕ και
- όταν πρόκειται να χρησιμοποιηθεί κάποια βασική εγκατάσταση που βρίσκεται σε τρίτο κράτος, η εγκατάσταση αυτή είναι απαραίτητη για την υλοποίηση των προγραμματιζόμενων εργασιών 7
β) στην περίπτωση συνοδευτικών μέτρων, διαθέτει την αναγκαία τεχνογνωσία και τις αναγκαίες τεχνικές ικανότητες οι οποίες είναι δυσεύρετες ή ανύπαρκτες στα κράτη μέλη ή στα συνδεδεμένα κράτη.
Άρθρο 6 Όροι που ισχύουν για τα ΚΚΕρ
Υπό την επιφύλαξη των εσωτερικών δημοσιονομικών και διοικητικών μέτρων που απαιτούνται ώστε να δύναται το ΚΚΕρ να συμμετάσχει σε έμμεσες δράσεις ΕΤΕΕ, το ΚΚΕρ υπόκειται στους ίδιους όρους και έχει τα ίδια δικαιώματα και υποχρεώσεις με τις νομικές οντότητες που είναι εγκατεστημένες σε κράτος μέλος ή συνδεδεμένο κράτος και συμμετέχουν στις έμμεσες δράσεις ΕΤΕΕ.
Άρθρο 7 Όροι σχετικοί με τους πόρους
1. Οι νομικές οντότητες, οι διεθνείς οργανισμοί και το ΚΚΕρ οφείλουν:
- κατά την κατάθεση πρότασης για έμμεση δράση ΕΤΕΕ, να διαθέτουν τουλάχιστον τους ενδεχόμενους πόρους που απαιτούνται για την υλοποίησή της,
- κατά την υπογραφή της σύμβασης, να αποδείξουν ότι διαθέτουν όλους τους αναγκαίους πόρους, στο ποσό και κατά το χρόνο που θα απαιτηθούν για την υλοποίησή της.
2. Οι πόροι που απαιτούνται για την υλοποίηση έμμεσης δράσης ΕΤΕΕ συμπεριλαμβάνουν το ανθρώπινο δυναμικό, τις υποδομές, τους χρηματοοικονομικούς και, ενδεχομένως, τους άϋλους πόρους.
Τμήμα 2 Διαδικασίες
Άρθρο 8 Εφαρμοστέες διαδικασίες
1. Οι έμμεσες δράσεις ΕΤΕΕ πλην των συνοδευτικών μέτρων αποτελούν αντικείμενο προσκλήσεων υποβολής προτάσεων. Των προσκλήσεων αυτών μπορεί να προηγηθεί πρόσκληση εκδήλωσης ενδιαφέροντος ενημερωτικού χαρακτήρα. Οι προσκλήσεις αυτές δημοσιεύονται στην Επίσημη Εφημερίδα των Ευρωπαϊκών Κοινοτήτων και δημοσιοποιούνται μέσω άλλων καταλλήλων οδών.
Οι έμμεσες δράσεις ΕΤΕΕ που αφορούν τον τομέα της ελεγχόμενης θερμοπυρηνικής σύντηξης και υλοποιούνται βάσει των συμβάσεων της σύνδεσης, της συμφωνίας ΝΕΤ, της τετραμερούς συμφωνίας συνεργασίας μεταξύ της Κοινότητας, της Ιαπωνίας, της Ρωσικής Ομοσπονδίας και των Ηνωμένων Πολιτειών της Αμερικής σχετικά με τις δραστηριότητες εκπόνησης κατασκευαστικής μελέτης του διεθνούς πειραματικού θερμοπυρηνικού αντιδραστήρα (ITER), της κοινής επιχείρησης JET (Joint European Torus) και οιασδήποτε άλλης συμφωνίας που έχει συνάψει η Κοινότητα, τηρούν τις διαδικασίες που καθορίζονται στις εν λόγω συμφωνίες.
2. Τα συνοδευτικά μέτρα, εφόσον απαιτείται, αποτελούν αντικείμενο:
- προσκλήσεων υποβολής προτάσεων, σύμφωνα με τις ίδιες διαδικασίες με εκείνες που ορίζονται στην παράγραφο 1,
- διαδικασιών ανάθεσης δημόσιας σύμβασης, όταν η έμμεση δράση ΕΤΕΕ συνίσταται σε αγορά ή υπηρεσία, σύμφωνα με τις ισχύουσες διατάξεις,
- προσκλήσεων υποβολής υποψηφιοτήτων για θέση ανεξαρτήτου εμπειρογνώμονα, όταν το υπόψη μέτρο απαιτεί να συνεκτιμήσει η Επιτροπή, κατά ισορροπημένο τρόπο, τους διάφορους συντελεστές της έρευνας, υπό την επιφύλαξη άλλων διαδικασιών που προβλέπονται για την επίτευξη του ίδιου σκοπού στην περίπτωση των ανεξαρτήτων εμπειρογνωμόνων ανωτέρου επιπέδου που διορίζονται για την ανά πενταετία αξιολόγηση που προβλέπεται στο άρθρο 5 παράγραφος 2 του πέμπτου προγράμματος πλαισίου.
3. Οι έμμεσες δράσεις ΕΤΕΕ που υλοποιούνται υπό μορφή δράσεων πειραματικής εφαρμογής αποτελούν αντικείμενο διαδικασιών κατάλληλων για τις δράσεις αυτές όπως ορίζονται στην απόφαση για τη θέσπιση του προγράμματος έρευνας και εκπαίδευσης.
4. Υπό την επιφύλαξη των κατά νόμου δεσμεύσεων και της ανάγκης να τηρούνται οι απαιτήσεις διαφάνειας και ίσης μεταχείρισης, η Επιτροπή επισπεύδει όσον είναι ευλόγως εφικτό τις διαδικασίες υποβολής, επιλογής και έγκρισης προτάσεων και διατηρεί το διοικητικό κόστος των αιτούντων και της Επιτροπής στο κατώτατο αναγκαίο επίπεδο.
Άρθρο 9 Κριτήρια επιλογής και όροι που ισχύουν ανάλογα με τον τύπο διαδικασίας
1. Οι προτάσεις έμμεσης δράσης ΕΤΕΕ που υποβάλλονται στο πλαίσιο προσκλήσεων υποβολής προτάσεων και οι δράσεις πειραματικής εφαρμογής επιλέγονται σύμφωνα με το παράρτημα I του πέμπτου προγράμματος-πλαισίου και με βάση τους όρους συμμετοχής που προβλέπονται στα άρθρα 3 έως 7 και τα ακόλουθα κριτήρια:
α) επιστημονική αρτιότης 7
β) κοινοτική προστιθέμενη αξία 7
γ) ενδεχόμενη συμβολή στην προώθηση των οικονομικών και κοινωνικών στόχων της Κοινότητας 7
δ) καινοτόμος χαρακτήρας της πρότασης έμμεσης δράσης ΕΤΕΕ 7
ε) προοπτικές διάδοσης/εκμετάλλευσης των αποτελεσμάτων, όπως περιγράφονται στο σχέδιο διάδοσης και αξιοποίησης που συνοδεύει την πρόταση έμμεσης δράσης ΕΤΕΕ 7
στ) αποτελεσματική διακρατική συνεργασία 7
ζ) αποτελεσματική και αποδοτική διαχείριση 7
η) οιαδήποτε πρόσθετα κριτήρια τίθενται στο πρόγραμμα έρευνας και εκπαίδευσης.
Τα κριτήρια αυτά εφαρμόζονται ανάλογα με την κατηγορία έμμεσης δράσης ΕΤΕΕ και με τη φύση της δραστηριότητας ΕΤΕΕ.
Οιοδήποτε σχέδιο αντιβαίνει στις αρχές που καθορίζονται στις σχετικές διεθνείς συμβάσεις και κανονισμούς δεν επιλέγεται.
Οι προτάσεις συνοδευτικών μέτρων που αποτελούν αντικείμενο διαδικασίας ανάθεσης δημόσιας σύμβασης αξιολογούνται βάσει κριτηρίων επιλογής και ανάθεσης που καθορίζονται σύμφωνα με τις σχετικές διατάξεις.
2. Οι υποψήφιοι που συμμετέχουν σε πρόσκληση υποβολής προτάσεων επιλέγονται με βάση τα κριτήρια που καθορίζονται στη σχετική απόφαση της Επιτροπής και τους σχετικούς όρους συμμετοχής των άρθρων 3, 4 και 5.
Τμήμα 3 Συμβάσεις
Άρθρο 10 Χρηματοδοτική συμμετοχή της Κοινότητας και επιλέξιμες δαπάνες
1. Σύμφωνα με τις διαδικασίες του παραρτήματος III του πέμπτου προγράμματος πλαισίου, η χρηματοδοτική συμμετοχή της Κοινότητας συνίσταται στην απόδοση, εν όλω ή εν μέρει, των επιλεξίμων δαπανών της έμμεσης δράσης ΕΤΕΕ.
2. Οι δαπάνες που αφορούν έμμεση δράση ΕΤΕΕ, είναι επιλέξιμες όταν είναι απαραίτητες για την εν λόγω δράση και προβλέπονται στη σχετική σύμβαση. Οι δαπάνες αυτές επιστρέφονται εντός ευλόγου χρονικού διαστήματος εφόσον έχουν όντως πραγματοποιηθεί και έχουν εγγραφεί στη λογιστική ή στα φορολογικά έγγραφα.
Σε ενδεδειγμένες περιπτώσεις προβλέπονται προκαταβολικές πληρωμές.
3. Στην περίπτωση σχεδίων έρευνας, σχεδίων επίδειξης και συνδυασμένων σχεδίων έρευνας/επίδειξης, γίνεται προσφυγή σε πρόσθετες επιλέξιμες δαπάνες εφόσον, κατά την άποψη της Επιτροπής, το λογιστικό σύστημα που χρησιμοποιεί ο συμμετέχων σε έμμεση δράση ΕΤΕΕ δεν επιτρέπει τον καθορισμό του συνολικού κόστους υλοποίησης της έμμεσης δράσης ΕΤΕΕ με επαρκή ακρίβεια.
4. Οι συνολικές επιλέξιμες δαπάνες επιστρέφονται κατόπιν αιτιολόγησης των πραγματοποιηθεισών δαπανών της οικείας έμμεσης δράσης ΕΤΕΕ. Τα έγγραφα που πιστοποιούν τις δαπάνες αυτές πρέπει να είναι ικανοποιητικά. Ωστόσο, κατ' αίτηση των συμμετεχόντων σε πρόταση έμμεσης δράσης ΕΤΕΕ, οι γενικές δαπάνες μπορούν να υπολογιστούν και κατ' αποκοπήν σε συμφωνία με την Επιτροπή.
Κατ' αίτηση των συμμετεχόντων σε πρόταση έμμεσης δράσης ΕΤΕΕ και σε συμφωνία με την Επιτροπή, η σύμβαση είναι δυνατόν να θέτει άλλους όρους:
α) στην περίπτωση σχεδίων μικρής κλίμακας, σταθερά ποσά βάσει αξιολόγησης του προϋπολογιζομένου κόστους των εργασιών 7
β) στις άλλες περιπτώσεις, σταθερά ποσά συνδεόμενα με την απόδειξη ότι έχουν καταβληθεί οι καλύτερες προσπάθειες για την υλοποίηση των συμβατικώς συμφωνηθέντων στόχων 7
γ) άλλες ρυθμίσεις που περιλαμβάνουν κατ' αποκοπήν και σύνθετες πληρωμές ανάλογα με το συγκεκριμένο σχέδιο.
5. Οι πρόσθετες επιλέξιμες δαπάνες που προβλέπονται στο παράρτημα III του πέμπτου προγράμματος-πλαισίου περιλαμβάνουν τα ακόλουθα στοιχεία:
- τις συμπληρωματικές επιλέξιμες δαπάνες που συνεπάγεται η απλή συμμετοχή στην έμμεση δράση ΕΤΕΕ,
- μια κατ' αποκοπή συνεισφορά στα γενικά έξοδα.
Άρθρο 11 Συμβάσεις
1. Οι προτάσεις έμμεσης δράσης ΕΤΕΕ που επιλέγονται κατόπιν μιας από τις διαδικασίες που προβλέπονται στο άρθρο 8 αποτελούν αντικείμενο συμβάσεως.
2. Οι συμβάσεις βασίζονται στο σχετικό υπόδειγμα σύμβασης που συνέταξε η Επιτροπή σε συνεννόηση με τα κράτη μέλη, λαμβάνοντας υπόψη, εφόσον απαιτείται, τις διάφορες ενεχόμενες δραστηριότητες ΕΤΕΕ.
ΚΕΦΑΛΑΙΟ III ΤΕΛΙΚΕΣ ΔΙΑΤΑΞΕΙΣ
Άρθρο 12 Ενδεχόμενες διατάξεις του προγράμματος έρευνας και εκπαίδευσης
1. Η απόφαση του Συμβουλίου με την οποία θεσπίζεται το πρόγραμμα έρευνας και εκπαίδευσης με το οποίο τίθεται σε εφαρμογή το πέμπτο πρόγραμμα-πλαίσιο, μπορεί να καθορίζει λεπτομερέστερα ή να συμπληρώνει τους κανόνες συμμετοχής επιχειρήσεων, ερευνητικών κέντρων και πανεπιστημίων.
2. Η πρώτη παράγραφος δεν εφαρμόζεται ωστόσο στους ορισμούς που περιλαμβάνονται στο άρθρο 1 ή στις υποτροφίες μετεκπαίδευσης που αναφέρονται στο άρθρο 5 παράγραφος 1, εδάφιο 2 και άρθρο 5 παράγραφος 3, τρίτο εδάφιο.
Άρθρο 13 Αναλυτικοί κανόνες εφαρμογής
Η Επιτροπή καθορίζει τους αναλυτικούς κανόνες εφαρμογής των άρθρων 3, 7 και 10.
Άρθρο 14 Εκθέσεις
1. Η ετήσια έκθεση την οποία υποβάλλει η Επιτροπή στο Ευρωπαϊκό Κοινοβούλιο και στο Συμβούλιο κατ' εφαρμογήν του άρθρου 5 παράγραφος 4 του πέμπτου προγράμματος-πλαισίου περιέχει πληροφορίες σχετικά με την εφαρμογή της παρούσας απόφασης.
2. Πριν από τη λήξη του πέμπτου προγράμματος-πλαισίου η Επιτροπή υποβάλλει έκθεση στο Συμβούλιο σχετικά με την εφαρμογή της παρούσας απόφασης.
Άρθρο 15 Διάρκεια
Η παρούσα απόφαση εφαρμόζεται στις έμμεσες δράσεις ΕΤΕΕ με τις οποίες τίθεται σε εφαρμογή το πέμπτο πρόγραμμα-πλαίσιο.
Βρυξέλλες, 22 Δεκεμβρίου 1998.

Labels: 12
7
4
15